Womens retreat 16-20 September 2026, CEMaH
2026-09-16 16:00 - 2026-09-20 15:00 (Europe/Copenhagen) | CEMaH Retreatcenter, Torphøjvej 1, Give, Kollemorten, 7323, Danmark
Adgang til mig er et privilegium
Hvad holder jeg op med at tolerere, når jeg virkelig tror på det?
De fleste kvinder har lært at tænke på grænser som noget, vi skal sætte.
Men hvad nu hvis spørgsmålet ikke er, hvordan du bliver bedre til at sige nej?Hvad nu hvis spørgsmålet er, om du virkelig tror på værdien af dit eget ja?
Denne weekend undersøger vi, hvad der sker, når vi begynder at betragte os selv som noget værdifuldt.
Ikke som et projekt.
Ikke som en præstation.
Ikke som noget, der skal fortjene sin plads.
Men som et menneske med et indre landskab, der fortjener omsorg, beskyttelse og respekt.
Vi skal udforske relationel værdighed, skyld, længsel, kærlighed, indre grænser og kroppens egen intelligens.
Vi skal undersøge, hvorfor vi nogle gange giver adgang til mennesker, der ikke passer på det, de får adgang til.
Og hvad der bliver muligt, når vi holder op med det.
Gennem samtaler, kropslige øvelser, natur, fællesskab og kreative processer skaber vi et rum, hvor spørgsmålet ikke er:
“Hvordan får jeg andre til at respektere mine grænser?”
Men:
“Hvordan begynder jeg selv at respektere det, der er mit?”
For adgang til dig er måske ikke noget, der skal fortjenes.
Men det er heller ikke noget, der skal uddeles uden omtanke.

Selvom temaet væver sig som en rød tråd gennem retræten, er ceremonierne altid det samme åbne, dybe rum, hvor du kan komme med lige præcis dét, der lever i dig. Ingen skal passe ind i noget, du skal bare møde op, som du er.
Vi arbejder gennem hele retræten med:
– Kropsligt nærvær
– Terapeutiske øvelser og fælles delinger
– To shamanistiske te-ceremonier
– Integration og forankring i virkeligt liv
Du bliver næret hele vejen, ikke kun følelsesmæssigt, men også fysisk:
Vi serverer vores hjemmelavede, økologisk mad lavet med kærlighed. Det nybagte grydebrød efter ceremonierne, det alle taler om og glæder sig til.
Du kan nyde sauna og mulighed for vildmarksbad
Og ikke mindst; et dedikeret og kærligt guidehold, som støtter alle de store og små overgange
Selvom retræten er for kvinder, vil der være to mandlige guides til stede ved åbningscirklen, ceremonierne og afslutningen, for at holde rummet og give tryg støtte til de dybe processer.
Ligeledes vil vi få besøg af Bjarne til ceremonierne, der støtter op om energien og synger med. Ceremonierne ledes af Synne.

Praktisk info:📍 Sted: CEMaH, et sted med ro, skov og fællesskab📅 Datoer: Onsdag d. 16. september kl. 17.00 til søndag d. 20. september kl. 15.00🕓 Check-in onsdag mellem kl. 16.00–17.00

Facilitator: Synne JustesenLæs mere om Synne her.
Bemærk: Ved ankomst betales et separat beløb for retrætestedet. Denne pris fremgår tydeligt med rødt på tilmeldingen herunder.
Retræten foregår på dansk, men hvis der er engelsktalende deltagere, vil der blive oversat undervejs.

Deltagerne fra tidligere kvinderetræter siger:
“Synne er faglig kompetent, rammesættende, omsorgsfuld, vild, sårbar og autentisk – befriende – hvilket er trygt for mig.”
“Synne er bare magisk! Når jeg bliver lidt irriteret og mærker modstand ved jeg hun har fat i mig. Og det havde hun.”
“Synne er sårbar, stærk og meget autentisk. Jeg overgav mig totalt i hendes rum.”
“Jeg har reserveret plads de næste 10 år :-)”
“Jeg har aldrig oplevet et rum, hvor det feminine og det maskuline blev så nænsomt og kraftfuldt holdt som på denne retræte.
Hver eneste workshop og ceremoni var en invitation til at møde mig selv – både i sårbarheden, i seksualiteten, i kraften og i stilheden.
Intet blev forceret, og alligevel blev alt muligt.
Guideteamet var sammensat med en rørende præcision. Den forskellighed, de hver især bragte ind – i alder, erfaring og energi – skabte en følelse af dyb tryghed og mulighed for at lande præcis der, hvor jeg var.
Jeg følte mig både set, båret og fri.
For mig blev retræten et vendepunkt. Jeg mødte min krop, min yoni og mit hjerte på nye måder. Jeg slap en gammel skam, fik lov til at smage på helkropsorgasme, og mærkede hvordan både min indre mand og kvinde blev omfavnet i et rum af uforbeholden accept. Det var både rystende, blidt, kraftfuldt og fuldstændig transformerende.
Hvis du længes efter et sted, hvor du kan være dig selv uden at skulle præstere – men samtidig blive inviteret kærligt og modigt dybere ind i dig selv – så kan jeg ikke anbefale denne retræte nok. Det er en gave, du aldrig glemmer.”

Healingrejser, Virtuel integration tirsdag 22 september 2026
2026-09-22 19:00 - 21:00 | Zoom
Vi kalder denne begivenhed for virtuel integration, som finder sted med jævne mellemrum.
Vi mødes på Zoom for at dele din rejse, tale om, hvad der er sket siden sidst, hvordan du har det, og hvad der aktuelt foregår i dit liv.
Det er en gruppesession, hvor du vil møde andre deltagere, som du kan spejle dig i. Du er også meget velkommen til at deltage blot for at genforbinde dig med “familien” og den gode stemning.
Du kan tilmelde dig her, og på dagen for begivenheden vil du modtage en e-mail med et link til Zoom.
For at deltage skal du have installeret Zoom på din PC, telefon eller tablet.
Da der bliver delt følsomme beretninger, så bedes du have kamera tændt under mødet, så vi kan se hvem vi deler med. Det skaber større tryghed for alle.
Husk at tjekke dit spamfilter, så du sikrer dig, at e-mails fra Healingrejser når frem – du vil ikke gå glip af denne vigtige besked.
Du vil også modtage en kvittering for din tilmelding, så hvis du ikke ser den, kan det være en god idé at kigge i spamfilteret.
Begivenheden er gratis, men vi modtager gerne donationer via MobilePay på 21257001.
Tilmeldingen lukker på dagen for begivenheden kl. 17.
Vi ser frem til at mødes med dig.
Virtuel Integration holdes af Bjarne Roursgaard og Synne Justesen.

Healingweekend – Voice liberation 24-27 september 2026, Lykkebo
2026-09-24 10:00 - 2026-09-27 15:00 | Lykkebo, Rodevej 12, Vig, 4560, Danmark
Stemmens kraft, kroppens visdom og rejsen hjem til din kerne
Denne retræte er for dig, der mærker, at der bor noget uforløst i din stemme. Noget, der længes efter at blive hørt, givet plads, sat fri.Her arbejder vi med at løsne det, der spænder, både i halsen, i kroppen og i livet.
Fredagens workshop har fokus på Voice Liberation. En forløsende praksis, hvor du får mulighed for at arbejde med stemmens mange lag: det sanselige, det emotionelle og det energetiske. Du skal ikke synge. Det handler ikke om præstation, men om forbindelse.
Gennem retræten inviteres du ind i en terapeutisk helhedsrejse, hvor vi arbejder med:
– Mind2Body-praksis for at lande i kroppen
– Voice Liberation som kerneforløb
– Traumeforløsende øvelser (TRE) med uddannet udøver
– To shamanistiske te-ceremonier
Ceremonierne er retrætens pulsslag og uanset temaet er de et åbent rum, hvor du kan komme med lige præcis det, der lever i dig. Der er ingen “rigtige” oplevelser – kun ægte møder med det, der vil frem.
På retrætens sidste dag samler vi trådene i en integrationsworkshop, så du ikke bare tager hjem med stærke oplevelser men med indsigter, du kan bære videre i dit liv.
Du bliver næret hele vejen, både fysisk, følelsesmæssigt og åndeligt:
– Økologisk og vegetarisk mad, lavet med kærlighed
– Grydebrød efter ceremonierne, varmt, nærende og hjemmebagt
– Et kompetent og nærværende guidehold, som støtter hele processen
– Mulighed for stilhed, fællesskab, sauna og sanseligt nærvær
Sted: Retræten foregår på Lykkebo i Odsherred, en perle i naturen, skabt til dyb fordybelse og ægte menneskemøder.Læs mere om Lykkebo [her].
Tidligere deltagere har udtalt:
“En fantastisk, omvæltende, angstprovokerende, rolig og trygt omfavnende oplevelse.”
“Et ophold med enorm livsændrende udbytte. Jeg er på røven over, hvad man kan få ud af det her.”
“Jeg mærkede pludselig søndag formiddag en varm stemning og så og følte pludselig at jeg hører til. Det var meget overvældende og gav mig et kæmpe boost. Jeg har fået det med hjem og mærker kraftigere mine kæres kærlighed.”
“A journey for healing worth a million.”

Facilitatorer: Synne Justesen og Bjarne Roursgaard

Bemærk: Ved ankomst opkræves et separat beløb for retrætestedet. Denne pris fremgår tydeligt med rødt ved tilmelding herunder.

Healingrejser, Virtuel integration tirsdag 13 oktober 2026
2026-10-13 19:00 - 21:00 | Zoom

Healingweekend, Opdag og Heal, 30 oktober - 1 november, CEMaH
2026-10-30 17:00 - 2026-11-01 15:00 | CEMaH Retreatcenter, Torphøjvej 1, Give, Kollemorten, 7323, Danmark
Weekendretræte Opdag og Heal
Giv dig selv et helt weekendrum til fordybelse, ro, indsigt og indre arbejde.
Fra fredag til søndag inviterer vi ind i et varmt og nærværende fællesskab, hvor du får mulighed for at slippe hverdagens tempo og vende opmærksomheden indad.
Denne retræte er skabt som et blidt, men dybtgående forløb, hvor krop, sind og følelsesliv får plads til at mødes. Gennem nærvær, fællesskab, ceremonielt arbejde og integration skaber vi et rum for personlig udvikling, refleksion og kontakt til det, der er vigtigt i livet.
Fredag: Landing og forbindelse
Weekenden begynder med en fælles sharingrunde, hvor vi mødes som mennesker og skaber fundamentet for et trygt og autentisk rum.Herefter guides du gennem en række Mind to Body-øvelser, som hjælper med at skabe jordforbindelse, nærvær og kontakt mellem krop og bevidsthed.
Lørdag: Shamanistisk Te Ceremoni
Lørdagens centrale element er vores ceremonielle dag med shamanistisk te.Ceremonien foregår i rolige og trygge rammer med fokus på indre rejse, selvindsigt, følelsesmæssig forløsning og spirituel fordybelse. Der arbejdes respektfuldt og seriøst med ceremoniel praksis, musik, intention og nærvær.
Søndag: Integration og forankring
Søndag samles vi til integrationsworkshop, hvor der bliver plads til refleksion, deling og forståelse af weekendens oplevelser. Integration er en vigtig del af processen — her får indsigter mulighed for at blive omsat til noget levende og brugbart i hverdagen.
Mad og rammer
Under hele retræten serveres der økologisk vegetarisk mad, tilberedt med fokus på næring, kvalitet og balance.
Maden understøtter det ceremonielle og terapeutiske arbejde og er en vigtig del af den samlede oplevelse.
Søndag morgen har vi vores sædvanlige fyldige brunch.
Retræten er for dig, der længes efter:

Mere nærvær og kontakt til dig selv
Indre ro og refleksion
Personlig eller spirituel udvikling
Et varmt fællesskab med dybde og autenticitet
Tid væk fra hverdagens støj og krav

Du behøver ikke have erfaring med ceremonielt arbejde for at deltage.
Blot en åbenhed og villighed til at møde dig selv ærligt.
Facilitatorer på denne weekend er Synne Justesen og Bjarne Roursgaard
Vi glæder os til at dele weekenden med dig.

Fra Sår til Styrke - 5.-8. november 2026, Lykkebo
2026-11-05 10:00 - 2026-11-08 15:00
Vi skaber et kærligt og reguleret felt, hvor nervesystemet kan ånde ud. Her får du plads til at mærke, hvad du bærer, og mulighed for at slippe det, der ikke længere tjener dig. Vi arbejder i dybden med traumeinformerede øvelser, ressourceopbygning og terapeutiske metoder inspireret af SE og emotionsfokuseret terapi, og der bliver plads til både sårbarhed og styrke.
Fredagens workshop dykker særligt ned i traumeforståelse og kropslige ressourcer.
Men ceremonierne står som retrætens hjerteslag og forbliver åbne rum, hvor du kan komme med lige præcis det, der lever i dig. Uanset om du kommer med sorg, mod, usikkerhed eller længsel, vil du blive mødt med varme og respekt.
Uddrag af programmet:
Torsdag d. 5. november
Ankomst og åbningscirkel
Workshop og øvelser
Shamanistisk te-ceremoni
Fredag d. 6. november
Deling og traumeinformeret workshop
Tid til refleksion, krop og fællesskab
Sanselige vegetariske måltider
Lørdag d. 7. november
Dybdegående shamanistisk te-ceremoni
Søndag d. 8. november
Brunch
Integrationsworkshop og afslutningscirkel
Retræten foregår på Lykkebo i Odsherred, omgivet af skov, stilhed og varme.
Her serveres hjemmelavet økologisk mad, og efter ceremonierne får du det elskede, nybagte grydebrød.
Du støttes hele vejen af et kærligt og kompetent guidehold, der skaber trygge rammer og nænsom støtte.
Tidligere deltagere har udtalt:
“4 dage hvor jeg bare fik lov at være mig og arbejde med mig selv i dybden. Fik arbejdet med mine traumer og sat ord på disse. Fik lyttet til andres udfordringer og læring af dette via vidensdeling. Kom rundt i alle mine sanser. Er stoppet med at drikke kaffe. Har givet slip på vaner som ikke er nødvendige.”
“Det var nok det bedste retreat jeg har været på hos jer – og jeg er altid meget begejstret. Jeg synes der var et godt flow, rigtig god stemning og jeg elskede at det var mere “fagligt” samtidig med at det var meget terapeutisk og helende.”
“Jeg fik et kæmpe udbytte, langt mere end jeg havde turde håbe på. Min kæreste er psykoterapeut og hun var dybt imponeret over alt det vi havde nået og den proces I havde ført os kærligt igennem. Synne og Cecilia jeres personlighed, engagement og evne til at supplere hinanden var bare sublimt.”
“Kan slet ikke beskrive, hvor taknemmelig jeg er for, at I holdt den retræte lige præcis på dét tidspunkt. Divine timing <3 TAK!”

Bemærk: Retræten foregår primært på dansk, men vi tilpasser os, hvis der er engelsktalende deltagere.Ved ankomst betales et separat beløb for retrætestedet. Beløbet fremgår i rød skrift ved tilmelding herunder.

Facilitatorer:
Cecilia Hjort Bruun er klinisk diætist, psykoterapeut og SE-traumeterapeut med praksis i Charlottenlund. Med mere end 18 års erfaring og en dyb, kropslig forståelse for traumers natur, skaber hun et nært og reguleret rum for heling. Hun kombinerer gestaltterapi, emotionsfokuseret terapi og neuroaffektiv udviklingspsykologi og bringer både livsvisdom og faglighed ind i rummet.
Synne Justesen er medejer af Healingrejser. Du kan læse mere om hendes baggrund her.

Healingweekend – Tilbage til sjælen 12-15 november 2026, Lykkebo
2026-11-12 10:00 - 2026-11-15 15:00 | Lykkebo, Rodevej 12, Vig, 4560, Danmark
Tilbage til SjælenEn klassiker hos Healingrejser – for dig, der længes efter ægthed, nærvær og indre frihed
Denne retræte er blevet holdt igen og igen – og med god grund. Den rammer noget dybt i os alle: længslen efter at finde hjem i os selv. Her arbejder vi med lagene, der har lagt sig imellem dig og din sjæl – og vi gør det nænsomt, kropsligt og i fællesskab.
Programmet består af terapeutiske og ceremonielle elementer, der er nøje sammensat for at støtte din rejse hjem til dig selv. Vi arbejder med:
– Mind2Body-praksis
– Åndedrætsøvelser
– Trommerejser og sanseligt gruppearbejde
– To shamanistiske te-ceremonier
Ceremonierne står som retrætens pulsslag – og selvom temaet sætter retningen for nogle af øvelserne, er ceremonierne altid frie rum, hvor du kan komme med lige præcis dét, der lever i dig. Du behøver ikke tilpasse dig noget – du skal blot komme ærligt, med det du bærer.
På retrætens sidste dag samles vi i en gruppeterapeutisk integrationsworkshop, hvor indsigter forankres og omsættes, så de kan få virkeligt liv i din hverdag.
Hele retræten er støttet af et dedikeret guidehold, der skaber tryghed og nærvær omkring både det praktiske og det følelsesmæssige.
Vi bor på Lykkebo i Vig på Odsherred – omgivet af natur og stilhed. Her bliver du næret af:
– Vegetarisk, økologisk mad, tryllet frem af vores dygtige køkken
– Det elskede nybagte grydebrød efter ceremonierne
– Tilstedevær, varme og sans for detaljen
Tidligere deltagere har udtalt:
“Hver gang jeg deltager til jeres retræter, føler man sig opdateret, både psykologisk og spirituelt. Jeg kommer altid hjem med en ro og en bedre forståelse af mig selv og har en plan for hvad der skal arbejdes med.”
“Tak for endnu en healingsrejse ned mit urstof…. dybere nd i uudforskede dele af min psyke… Her en uge efter er jeg stadig lidt paf over weekendens dybde og omfang. Af hjertet tak.”
“Om du vill utforska ditt innersta och verkligen intuitivt försöka förstå hur du är sammankopplad med resten av universum – då är denna retreat helt rätt för dig.”
“Jeg har fået en stærk indsigt i hvor kraftig min angstlidelse rent faktisk er, men desuden kommet hjem med håb, redskaber og indsigter, som kan hjælpe mig videre. Jeg tror ikke at andre former for terapi ville kunne have givet mig så betydelig en effekt.”
Facilitatorer: Synne Justesen og Bjarne Roursgaard
Bemærk: Ved ankomst betales et separat beløb for retrætestedet. Dette beløb fremgår tydeligt med rødt ved tilmelding herunder.

Healingrejser, Virtuel integration tirsdag 17 november 2026
2026-11-17 19:00 - 21:00 | Zoom

Triade til Transformation, Healingretræte – 9-13 december 2026, CEMaH
2026-12-09 15:00 - 2026-12-13 15:00 | CEMaH Retreatcenter, Torphøjvej 1, Give, Kollemorten, 7323, Danmark
Den ceremonielle triadeTre ceremonier, én rejse dybt ind i dig selv
Denne retræte er en invitation til at træde ind i et ceremonielt rum, hvor du over fire døgn bliver støttet i at møde dig selv, spejle dig i andre og give plads til det, der længes efter at komme frem. Vi arbejder med en triade af ceremonier, tre kraftfulde møder med plantemedicin, fællesskab og indre sandhed.
Vi mødes onsdag den 9. december til åbning med Mind2Body-praksis, deling og ankomst i fællesskabet. Her skaber vi ro og tillid i gruppen, så kroppen kan falde til, og din rejse kan begynde med nærvær og kontakt.
Torsdag træder vi ind i den første af tre shamanistiske te-ceremonier. Hver dag starter med en terapeutisk gruppedelingsrunde, hvor du støttes i at forstå og modtage det, du oplevede og samtidig forberedes på næste skridt i processen. Ceremonierne er dybe og forvandlende og uanset retrætens titel eller tema er de et åbent rum for alt det, der lever i dig. Du behøver ikke matche en overskrift, du skal bare komme, som du er.
Søndag afslutter vi med en integrationsworkshop, hvor erfaringerne samles, og du guides til at give dine indsigter retning og forankring, så de ikke blot bliver til smukke øjeblikke, men til bevægelse i dit liv.
Gennem hele retræten bliver du næret af:
– Tre ceremonier med trygge rammer og professionel facilitering
– Mind2Body-workshop, der lander dig i kroppen
– Gruppeterapi og morgen-delecirkel hver dag
– Integrationsworkshop på sidste dag
– Hjemmelavet, økologisk og sanselig mad
– Ceremoni-brød – det kendte, nybagte grydebrød efter ceremonien
– Sauna og vildmarksbad hver aften
– Tid og rum til ægte fællesskab
Du vil være i trygge hænder, guidet af et dedikeret team af kompetente og nærværende guider, der støtter processen hele vejen igennem.
Facilitatorer: Synne Justesen og Bjarne Roursgaard
Tidligere deltagere har udtalt:
“Healingrejser kan virkelig anbefales. Hvor ville jeg virkelig ikke være det foruden.”
“Healing rejser er et sted hvor man kan hengive sig i tryghed. Rammerne er sat, alt er forberedt, og det eneste du skal bekymre dig om er din transformation. Alle er der for at passe på dit ve og vel, så du kan fokusere på det der er vigtigt. Dette er et fællesskab, en familie hvor alle er på vej det samme sted hen, og her kan du tale frit, da alle forstår dig fuldt ud. Du er set, hørt og elsket.”

Bemærk: Hvis du ikke har tidligere erfaring med ceremonielt arbejde eller plantemedicin, så kontakt os inden tilmelding.
Ved ankomst opkræves et separat beløb for retrætestedet. Denne pris fremgår tydeligt med rød skrift på billetten herunder.

Healingrejser, Virtuel integration tirsdag 15 december 2026
2026-12-15 19:00 - 21:00 | Zoom
